மீனாட்சி அம்மாளுக்குத் தெரியாதா ? அவள் வயசு என்ன ? அநுபவம் என்ன ? ஒரு குழந்தை பிறந்துவிட்டால் எல்லாம் சரியாகப் போய்விடும் என்று சொல்லி விட்டாள். அவள் மட்டுமல்ல ; டாக்டரிடம் போவதற்கு இங்கு யாரும் சாகக் கிடக்கவில்லையே ? மருமகளை ஏவி விட்டுவிட்டு மாமியார் மீனாட்சி அம்மாள் ஒன்றும் கையைக் கட்டிக்கொண்டு சும்மா இருந்துவிடவில்லை. அவளுக்கும் வேலைகள் உண்டு. பாலுக்குத் தண்ணீர் சேர்ப்பது , அளந்து விற்பது , வருகிற காசுகளை ( ராமலிங்கம் சம்பளம் உள்பட ) வாங்கிக் கணக்கிட்டுப் பெட்டியில் பூட்டுவது , பார்த்துப் பார்த்துச் செலவு